Publication: Magyar Közlöny
Issue: MK-2011-11 (Year: 2011, Number: 11)
Era: contemporary
Section: (1) A bírósági végrehajtás szervezetérõl szóló 16/2001. (X. 26.) IM rendelet (a továbbiakban: R.) 10. § (1) bekezdés b) és
Paragraph Index: 94

(8) A szakirányú – végrehajtási jogterületen vagy kapcsolódó jogterületen szerzett – tudományos fokozat (ideértve az ennek keretében végzett oktatási és publikációs tevékenységet is) a 2. számú mellékletben meghatározott pontszámmal értékelendõ. Egyéb szakirányú tudományos eredményként, oktatásként és vizsgáztatásként értékelhetõ ezen túlmenõen – a meghatározott pontszám erejéig – a végrehajtási jogterülettel vagy a kapcsolódó jogterületekkel összefüggõ tudományos tevékenység, továbbá ilyen jogterületen oktatási intézményben vagy szakmai oktatásra, vizsgáztatásra feljogosított egyéb szervezetben végzett és általa igazolt rendszeres oktatási vagy vizsgáztatási tevékenység; e tevékenységek értékelése összevont pontozással történik. A végrehajtási jogterülettel és a kapcsolódó jogterületekkel összefüggõ tárgyú, jogi vagy egyéb szakmai lapban közölt publikáció – publikációnként, a meghatározott pontszám erejéig – pontozható; összesen három publikáció vehetõ figyelembe a pontozásnál. Az egyéb tudományos eredmény, oktatás és szakmai publikáció értékelése – a meghatározott pontszám erejéig – összevont pontozással történik; a végrehajtási jogterületre vagy a kapcsolódó jogterületekre vonatkozó LL.M (Master of Laws) fokozatot egyéb szakirányú tudományos eredménynek kell tekinteni.”

Source: https://magyarkozlony.hu/hivatalos-lapok/246f5025dc87d7e133b63f72db029fbf73cacd45/dokumentumok/f9436913a9cc1cae5dd1e295e990106b6786dc55/letoltes